ประกาศคณะกรรมการการยางแห่งประเทศไทยประกาศคณะกรรมการการยางแห่งประเทศไทยเรื่องแบบและวิธีการยื่นคำขอรับสวัสดิการเพื่อเกษตรกรชาวสวนยางพ.ศ. ๒๕๖๐ อาศัยอำนาจตามความในมาตรา๔๑ วรรคหนึ่งและวรรคสอง แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทยจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการการยางแห่งประเทศไทยเรื่อง แบบและวิธีการยื่นคำขอรับสวัสดิการเพื่อเกษตรกรชาวสวนยาง พ.ศ. ๒๕๖๐ข้อ๒[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศนี้ผู้ว่าการ หมายความว่าผู้ว่าการการยางแห่งประเทศไทยพนักงาน หมายความว่า พนักงานรวมทั้งลูกจ้างของการยางแห่งประเทศไทยเกษตรกรชาวสวนยางหมายความว่า เจ้าของ ผู้เช่า หรือผู้ทำสวนยางและคนกรีดยางซึ่งมีสิทธิได้รับผลผลิตจากต้นยางในสวนยางนั้นและได้ขึ้นทะเบียนไว้กับการยางแห่งประเทศไทยสวนยาง หมายความว่าที่ดินปลูกต้นยางเนื้อที่ไม่น้อยกว่าสองไร่ แต่ละไร่มีต้นยางปลูกไม่น้อยกว่าสิบต้นและโดยเฉลี่ยไม่น้อยกว่าไร่ละยี่สิบห้าต้นสวนยางประสบภัย หมายความว่า สวนยางที่ประสบภัย เช่นอัคคีภัย วาตภัย อุทกภัยภัยแล้ง รวมถึงภัยที่เกิดจากโรคหรือศัตรูพืชทุกชนิดจนเสียสภาพสวนยางหรือกรณีอื่นตามที่คณะกรรมการการยางแห่งประเทศไทยกำหนดเสียสภาพสวนยาง หมายความว่าสวนยางประสบภัยที่มีต้นยางได้รับความเสียหายคราวเดียวกันไม่น้อยกว่า ๒๐ต้นต่อไร่ในบริเวณที่ได้รับความเสียหายข้อ๔ หลักเกณฑ์การขอรับความช่วยเหลือกรณีสวนยางประสบภัย๔.๑การให้เงินช่วยเหลือแก่เกษตรกรชาวสวนยางกรณีสวนยางประสบภัย มีวัตถุประสงค์เพื่อช่วยเหลือตามความจำเป็นเมื่อเกิดเหตุภัยพิบัติขึ้นในท้องที่โดยมุ่งที่จะบรรเทาความเดือดร้อนเฉพาะหน้าของเกษตรกรชาวสวนยางที่ประสบภัยในเบื้องต้นโดยมิได้มุ่งเพื่อจะชดใช้ความเสียหายให้แก่ผู้ใด๔.๒คุณสมบัติของเกษตรกรชาวสวนยางผู้ได้รับการช่วยเหลือกรณีสวนยางประสบภัย๔.๒.๑ เป็นเกษตรกรชาวสวนยางที่สวนยางประสบภัยจนเสียสภาพสวนยาง๔.๒.๒ ที่ดินสวนยางที่ประสบภัยต้องมีกรรมสิทธิ์หรือสิทธิครอบครองโดยชอบด้วยกฎหมาย๔.๓ ให้เกษตรกรชาวสวนยางตามข้อ๔.๑ที่ประสงค์ขอรับความช่วยเหลือแจ้งขอรับความช่วยเหลือต่อพนักงานที่ปฏิบัติงานอยู่ในพื้นที่ที่เกิดภัยพิบัติภายใน๑๕ วัน นับถัดจากวันที่ประสบภัย หรือนับถัดจากวันที่เหตุภัยพิบัตินั้นได้สิ้นสุดลงแล้วแต่กรณี๔.๔เกษตรกรชาวสวนยางที่ประสงค์ขอรับการช่วยเหลือกรณีสวนยางประสบภัยให้ยื่นคำขอตามแบบงสก.๑ ท้ายประกาศฉบับนี้ พร้อมด้วยหลักฐาน ดังต่อไปนี้๔.๔.๑ สำเนาบัตรประจำตัวประชาชนหรือ สำเนาบัตรประจำตัวเกษตรกรชาวสวนยาง๔.๔.๒ หนังสือมอบอำนาจกรณีมอบอำนาจให้บุคคลอื่นยื่นคำขอ๔.๔.๓ สำเนาเอกสารแสดงกรรมสิทธิ์ในที่ดิน๔.๕ให้พนักงานเข้าตรวจสอบสวนยางประสบภัยที่ขอรับความช่วยเหลือและรับรองความถูกต้องและเมื่อตรวจสอบและรับรองแล้วให้เสนอผู้ว่าการหรือผู้ที่ว่าการมอบหมายพิจารณาอนุมัติให้เงินช่วยเหลือเป็นเงินรายละไม่เกิน ๓,๐๐๐บาทข้อ๕ หลักเกณฑ์การขอรับเงินช่วยเหลือแก่ทายาทของเกษตรกรชาวสวนยางกรณีเกษตรกรชาวสวนยางเสียชีวิต๕.๑การให้เงินแก่ทายาทของเกษตรกรชาวสวนยางกรณีเกษตรกรชาวสวนยางเสียชีวิตให้ช่วยเหลือเป็นค่าปลงศพเป็นเงินรายละไม่เกิน ๓,๐๐๐ บาท๕.๒ให้ทายาทของเกษตรกรชาวสวนยางที่ประสงค์ขอรับความช่วยเหลือค่าปลงศพ ยื่นคำขอตามแบบงสก.๑ ท้ายประกาศฉบับนี้ ต่อพนักงานที่รับผิดชอบในพื้นที่พร้อมด้วยหลักฐาน ดังต่อไปนี้๕.๒.๑ สำเนาบัตรประจำตัวประชาชนของผู้ยื่นคำขอ๕.๒.๒ ใบมรณะบัตร๕.๒.๓ สำเนาบัตรประจำตัวประชาชนหรือสำเนาบัตรประจำตัวเกษตรกรชาวสวนยางที่เสียชีวิต๕.๒.๔ หลักฐานแสดงการเป็นทายาทของเกษตรกรชาวสวนยางที่เสียชีวิต๕.๒.๕ หลักฐานแสดงว่าเป็นผู้ที่ได้จัดการงานศพของเกษตรกรชาวสวนยางที่เสียชีวิต๕.๒.๖ หนังสือมอบอำนาจ กรณีมอบอำนาจให้บุคคลอื่นยื่นคำขอ๕.๓ทายาทเกษตรกรชาวสวนยาง ตามลำดับ ได้แก่๕.๓.๑ สามีหรือภริยา๕.๓.๒ บุตรโดยชอบด้วยกฎหมาย๕.๓.๓ บิดามารดา๕.๓.๔พี่น้องร่วมบิดามารดาเดียวกัน๕.๓.๕ พี่น้องร่วมบิดาหรือร่วมมารดาเดียวกัน๕.๓.๖ ปู่ ย่าตา ยาย๕.๓.๗ ลุง ป้าน้า อาให้จ่ายเงินช่วยเหลือค่าปลงศพเกษตรกรชาวสวนยางแก่ทายาทซึ่งเป็นผู้ที่ได้จัดการงานศพเกษตรกรชาวสวนยาง๕.๔ ให้พนักงานตรวจสอบและรับรองความถูกต้องของเอกสารแล้วเสนอให้ผู้ว่าการหรือผู้ที่ผู้ว่าการมอบหมายพิจารณาจ่ายเงินช่วยเหลือค่าปลงศพแก่ทายาทของเกษตรกรชาวสวนยางข้อ๖ หลักเกณฑ์การขอเงินทุนกู้ยืมเพื่อบรรเทาความเดือดร้อน๖.๑เงินทุนกู้ยืมเพื่อบรรเทาความเดือดร้อนของเกษตรกรชาวสวนยาง มีวัตถุประสงค์เพื่อเป็นค่าใช้จ่ายในกรณีได้รับความเดือดร้อนดังต่อไปนี้๖.๑.๑ ประสบภัยพิบัติ ได้แก่ อัคคีภัย อุทกภัย วาตภัย และภัยแล้ง๖.๑.๒ เพื่อการรักษาพยาบาลของตนเอง๖.๑.๓ เพื่อปรับปรุงที่อยู่อาศัย ยานพาหนะ และเครื่องมือ เครื่องใช้ในการประกอบอาชีพ๖.๑.๔ เพื่อเป็นทุนในการประกอบอาชีพเสริม๖.๑.๕ กรณีอื่นตามที่ผู้ว่าการกำหนดโดยความเห็นชอบของคณะกรรมการการยางแห่งประเทศไทยวงเงินให้กู้สูงสุดในแต่ละวัตถุประสงค์ให้เป็นไปตามที่ผู้ว่าการเห็นสมควรโดยคำนึงถึงยอดเงินคงเหลือและจำนวนเงินสวัสดิการเพื่อเกษตรกรชาวสวนยางที่ได้รับจัดสรรการพิจารณาให้กู้ยืมให้ผู้ว่าการหรือผู้ที่ผู้ว่าการมอบหมายมีอำนาจพิจารณาจัดลำดับความจำเป็นก่อนหลังของคำขอกู้ได้๖.๒เกษตรกรชาวสวนยางผู้มีสิทธิกู้เงินทุนกู้ยืมเพื่อบรรเทาความเดือดร้อนต้องมีคุณสมบัติดังนี้๖.๒.๑ เป็นเกษตรกรชาวสวนยางที่ได้ขึ้นทะเบียนกับการยางแห่งประเทศไทย๖.๒.๓ มีความขยันขันแข็งในการประกอบอาชีพและประพฤติตนเรียบร้อยตามระเบียบข้อบังคับ๖.๒.๓ ยินยอมปฏิบัติตามเงื่อนไขและข้อกำหนดในหลักเกณฑ์และวิธีการที่การยางแห่งประเทศไทยกำหนด๖.๓ ให้เกษตรกรชาวสวนยางที่ประสงค์จะกู้เงินทุนกู้ยืมเพื่อบรรเทาความเดือดร้อนยื่นคำขอตามแบบงสก.๑ ท้ายประกาศฉบับนี้ ต่อพนักงานที่รับผิดชอบในพื้นที่พร้อมด้วยหลักฐาน ดังต่อไปนี้๖.๓.๑ สำเนาบัตรประจำตัวประชาชนหรือ สำเนาบัตรประจำตัวเกษตรกรชาวสวนยาง๖.๓.๒ เอกสารโครงการในกรณีขอเงินทุนในการประกอบอาชีพเสริม๖.๓.๓ หนังสือมอบอำนาจกรณีมอบอำนาจให้บุคคลอื่นยื่นคำขอ๖.๔ การค้ำประกันเงินกู้ต้องเป็นเกษตรกรชาวสวนยางโดยกำหนดให้ผู้ค้ำประกันแต่ละรายสามารถค้ำประกันได้ไม่เกิน ๒ สัญญาในกรณีผู้ที่กู้เป็นคนกรีดยางต้องให้เจ้าของสวนยางซึ่งคนกรีดยางกรีดอยู่เป็นผู้ค้ำประกันด้วย๖.๕กำหนดระยะเวลาชำระหนี้ ผู้กู้ต้องชำระเงินพร้อมดอกเบี้ยเป็นงวด ๆให้แล้วเสร็จภายในระยะเวลาตามวัตถุประสงค์แห่งการกู้ แต่ทั้งนี้ ต้องไม่เกิน ๒ ปี๖.๖ให้คิดดอกเบี้ยในอัตราร้อยละ ๒ ต่อปี๖.๗ หากผู้กู้ไม่สามารถชำระเงินกู้คืนได้และติดต่อขอผ่อนผันการชำระหนี้ ให้ผู้ว่าการหรือผู้ที่ผู้ว่าการมอบหมายเป็นผู้พิจารณาผ่อนผันได้ตามเหตุผลหรือความจำเป็นแต่ต้องมีระยะเวลาไม่เกิน ๖๐ วันนับจากวันครบกำหนดชำระของงวดนั้นโดยไม่ให้ถือว่าผู้กู้เป็นผู้ผิดนัด ทั้งนี้การผ่อนผันการชำระหนี้จะต้องได้รับความยินยอมจากผู้ค้ำประกัน๖.๘หากผู้กู้ผิดนัดการชำระหนี้ตามสัญญาโดยไม่มีเหตุผลอันสมควร หรือพ้นกำหนดผ่อนผันและหรือพ้นกำหนดขยายเวลาการส่งใช้ให้ถือว่าผู้กู้ผิดนัดและให้คิดอัตราดอกเบี้ยร้อยละ ๗.๕ต่อปีและบังคับชำระหนี้จากผู้กู้และผู้ค้ำประกันในกรณีบังคับชำระหนี้จากผู้ค้ำประกันให้ส่งหนังสือบอกกล่าวไปยังผู้ค้ำประกันภายใน๖๐ วัน นับแต่วันที่ผู้กู้ผิดนัดไม่ชำระหนี้๖.๙ให้ผู้ว่าการหรือผู้ที่ผู้ว่าการมอบหมายสามารถบอกเลิกสัญญาเงินกู้ได้หากผู้กู้แสดงข้อความหรือหลักฐานอันเป็นเท็จในการขอกู้เงินและให้เรียกเก็บเงินกู้พร้อมดอกเบี้ยในอัตราสูงสุดตามกฎหมายพร้อมทั้งตัดสิทธิการได้รับเงินทุนกู้ยืมเพื่อบรรเทาความเดือดร้อน๖.๑๐ การติดตามหนี้กรณีที่ผู้กู้ไม่ชำระเงินกู้ภายในระยะเวลาที่กำหนดให้มีพนักงานผู้รับผิดชอบการออกติดตามและรายงานให้ผู้ว่าการหรือผู้ที่ผู้ว่าการมอบหมายทราบความก้าวหน้าทุก๓ เดือนข้อ๗ เมื่อได้รับคำขอแล้วให้พนักงานตรวจสอบคุณสมบัติให้เป็นไปตามหลักเกณฑ์ตามข้อ ๔.๒ ๕.๓ และ ๖.๒ เพื่อตรวจสอบความครบถ้วนของข้อมูล แล้วให้แจ้งและออกหลักฐานการรับแจ้งเพื่อเป็นหลักฐานแก่ผู้แจ้งข้อ ๘ ให้ผู้ว่าการหรือผู้ที่ผู้ว่าการมอบหมายพิจารณาคำอุทธรณ์โดยไม่ชักช้าแต่ต้องไม่เกิน๓๐ วัน นับแต่ได้รับคำอุทธรณ์ในกรณีที่เห็นด้วยกับคำอุทธรณ์ให้ดำเนินการเปลี่ยนแปลงคำสั่งและแจ้งให้ผู้อุทธรณ์ทราบภายในกำหนดเวลาดังกล่าวนั้นด้วยในกรณีไม่เห็นด้วยกับคำอุทธรณ์ให้ส่งความเห็นพร้อมเหตุผลภายในกำหนดเวลาตามวรรคแรกไปยังผู้บังคับบัญชาของผู้ว่าการหรือผู้ที่ผู้ว่าการมอบหมายสูงขึ้นไปหนึ่งระดับให้ผู้บังคับบัญชาของผู้ว่าการหรือผู้ที่ผู้ว่าการมอบหมายดังกล่าวพิจารณาคำอุทธรณ์และพิจารณาสั่งการตามที่เห็นสมควรและแจ้งให้ผู้อุทธรณ์ทราบภายใน ๓๐ วัน นับแต่ได้รับเรื่องอุทธรณ์และให้ผลการพิจารณาดังกล่าวถือเป็นที่สุดข้อ๙ให้พนักงานเสนอคำขอพร้อมด้วยหลักฐานที่ได้รับไว้เพื่อให้ผู้มีอำนาจพิจารณารับคำขอให้แล้วเสร็จ ภายใน ๔๕ วัน นับแต่วันยื่นคำขอข้อ๑๐ เมื่อผู้มีอำนาจได้อนุมัติตามคำขอให้พนักงานแจ้งให้ผู้ยื่นคำขอทราบ ภายใน ๗ วันนับแต่ผู้มีอำนาจอนุมัติประกาศ ณ วันที่ ๕เมษายน พ.ศ. ๒๕๖๐พลเอก ฉัตรเฉลิม เฉลิมสุขประธานกรรมการการยางแห่งประเทศไทย[เอกสารแนบท้าย]๑. คำขอรับสวัสดิการเพื่อเกษตรกรชาวสวนยางตามมาตรา๔๙ (๕) แห่งพระราชบัญญัติการยางแห่งประเทศไทย พ.ศ. ๒๕๕๘(แบบ งสก.๑)๒. รายงานการตรวจสอบเพื่อสวัสดิการเพื่อเกษตรกรชาวสวนยางตามมาตรา๔๙ (๕) แห่งพระราชบัญญัติการยางแห่งประเทศไทย พ.ศ. ๒๕๕๘ (แบบ งสก.๒)(ดูข้อมูลจากภาพกฎหมาย)พรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๖ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๔๑/๗ เมษายน ๒๕๖๐